**Ενημέρωση για την επεξεργασία δεδομένων προσωπικού χαρακτήρα μέσω συστήματος βιντεοεπιτήρησης**

1. **Υπεύθυνος επεξεργασίας:**

Υπεύθυνος Επεξεργασίας είναι η ανώνυμη εταιρία με την επωνυμία **«Κοινωνία της Πληροφoρίας M.A.E.»**, που εδρεύει στη Λεωφ. Ανδρέα Συγγρού αρ. 194, Καλλιθέα Αττικής, 176 71, με Α.Φ.Μ.: 999983307, Δ.Ο.Υ. ΦΑΕ ΠΕΙΡΑΙΑ και αρ. ΓΕΜΗ: 4261201000, email: info@ktpae.gr

1. **Σκοπός επεξεργασίας και νομική βάση:**

Χρησιμοποιούμε σύστημα επιτήρησης για τον σκοπό της ασφάλειας προσώπων και αγαθών. Η επεξεργασία είναι απαραίτητη για σκοπούς εννόμων συμφερόντων που επιδιώκουμε ως υπεύθυνος επεξεργασίας (άρθρο 6 παρ. 1. Στοιχ. στ ΓΚΠΔ).

1. **Ανάλυση εννόμων συμφερόντων**

Το έννομο συμφέρον μας συνίσταται στην ανάγκη να προστατεύσουμε τον χώρο μας και τα αγαθά που ευρίσκονται σε αυτόν από παράνομες πράξεις, όπως ενδεικτικά από κλοπές. Το ίδιο ισχύει και για την ασφάλεια της ζωής, της σωματικής ακεραιότητας, της υγείας καθώς και της περιουσίας του προσωπικού μας και τρίτων που νομίμως ευρίσκονται στον επιτηρούμενο χώρο. Συλλέγουμε μόνο δεδομένα εικόνας και περιορίζουμε τη λήψη σε χώρους που αξιολογήσαμε ότι υπάρχει αυξημένη πιθανότητα τέλεσης παράνομων πράξεων π.χ. κλοπής, όπως στο χώρο φύλαξης διακομιστών (server room), στην είσοδο, έξοδο κινδύνου, κ. ά, χωρίς να εστιάζουμε σε χώρους όπου ενδέχεται να περιορίζεται υπέρμετρα η ιδιωτική ζωή των προσώπων των οποίων λαμβάνεται η εικόνα, περιλαμβανομένου του δικαιώματός τους στον σεβασμό των δεδομένων τους προσωπικού χαρακτήρα και σύμφωνα με την εκάστοτε ισχύουσα νομοθεσία περί προστασίας της ιδιωτικότητας.

1. **Αποδέκτες**

Το τηρούμενο υλικό είναι προσβάσιμο μόνο από το αρμόδιο / εξουσιοδοτημένο προσωπικό μας που είναι επιφορτισμένο με την ασφάλεια του χώρου. Το υλικό αυτό δεν διαβιβάζεται σε τρίτους, με εξαίρεση τις ακόλουθες περιπτώσεις: α) προς τις αρμόδιες δικαστικές, εισαγγελικές και αστυνομικές αρχές όταν περιλαμβάνει στοιχεία απαραίτητα για τη διερεύνηση μιας αξιόποινης πράξης, η οποία αφορά πρόσωπα ή αγαθά του υπευθύνου επεξεργασίας, β) προς τις αρμόδιες δικαστικές, εισαγγελικές και αστυνομικές αρχές όταν ζητούν δεδομένα, νομίμως, κατά την άσκηση των καθηκόντων τους, και γ) προς το φερόμενο θύμα ή τον φερόμενο δράστη μιας αξιόποινης πράξης, κατόπιν σχετικού αιτήματός του για την προστασία των εννόμων συμφερόντων του.

1. **Χρόνος τήρησης**

Τηρούμε τα δεδομένα για (15) ημερολογιακές ημέρες από την ημέρα καταγραφής, μετά την πάροδο των οποίων διαγράφονται αυτόματα. Σε περίπτωση που στο διάστημα αυτό λάβουμε γνώση οποιουδήποτε περιστατικού για την διερεύνηση του οποίου απαιτείται υλικό βιντεοσκόπησης, απομονώνουμε το απαραίτητο τμήμα του βίντεο και το τηρούμε έως και έναν (1) μήνα ακόμα, με σκοπό τη διερεύνηση του περιστατικού και την έναρξη νομικών διαδικασιών για την υπεράσπιση των εννόμων συμφερόντων μας, ενώ αν το περιστατικό αφορά τρίτον θα τηρήσουμε το βίντεο για όσο χρονικά διάστημα απαιτείται για την εκπλήρωση των σκοπών για τους οποίους απομονώθηκε.

1. **Δικαιώματα των υποκειμένων των δεδομένων**

Τα υποκείμενα των δεδομένων έχουν τα εξής δικαιώματα:

* Δικαίωμα πρόσβασης: έχετε δικαίωμα να μάθετε αν επεξεργαζόμαστε την εικόνα σας και, εφόσον αυτό ισχύει, να λάβετε αντίγραφο αυτής.
* Δικαίωμα περιορισμού: έχετε δικαίωμα να μας ζητήσετε να περιορίσουμε την επεξεργασία, όπως για παράδειγμα να μη διαγράψουμε δεδομένα τα οποία θεωρείτε απαραίτητα για τη θεμελίωση, άσκηση ή υποστήριξη νομικών αξιώσεων.
* Δικαίωμα εναντίωσης: έχετε δικαίωμα να αντιταχθείτε στην επεξεργασία.
* Δικαίωμα διαγραφής: έχετε δικαίωμα να ζητήσετε να διαγράψουμε δεδομένα σας.

Μπορείτε να ασκήσετε τα δικαιώματά σας στέλνοντας e-mail στη διεύθυνση **dpo@ktpae.gr**. Για να εξετάσουμε ένα αίτημα που σχετίζεται με την εικόνα σας, θα πρέπει να μας προσδιορίσετε πότε περίπου βρεθήκατε στην εμβέλεια των καμερών και να μας δώσετε μια εικόνα σας, ώστε να μας διευκολύνει στον εντοπισμό των δικών σας δεδομένων και στην απόκρυψη των δεδομένων τρίτων εικονιζόμενων προσώπων. Εναλλακτικά, μπορείτε να προσέλθετε στις εγκαταστάσεις μας για να σας επιδείξουμε εικόνες στις οποίες ενδεχομένως να εμφανίζεστε. Επισημαίνουμε επίσης ότι η άσκηση δικαιώματος εναντίωσης ή διαγραφής δεν συνεπάγεται την άμεση διαγραφή δεδομένων ή την τροποποίηση της επεξεργασίας. Σε κάθε περίπτωση θα σας απαντήσουμε αναλυτικά το συντομότερο δυνατόν, εντός των προθεσμιών που ορίζει ο ΓΚΠΔ.

1. **Δικαίωμα υποβολής καταγγελίας**

Για οποιαδήποτε περαιτέρω πληροφορία σχετικά με την επεξεργασία των προσωπικών σας δεδομένων από την Εταιρεία μας, μπορείτε να ανατρέξετε στην Πολιτική Απορρήτου μας, η οποία είναι αναρτημένη στην ιστοσελίδα μας www.ktpae.gr.

Σε περίπτωση που θεωρείτε ότι δεν ανταποκρινόμαστε επαρκώς στο αίτημά σας, μπορείτε να απευθυνθείτε στην Αρχή Προστασίας Δεδομένων («ΑΠΔΠΧ»). Για την αρμοδιότητα της ΑΠΔΠΧ και τον τρόπο υποβολής καταγγελίας, μπορεί να επισκεφθείτε την ιστοσελίδα της ([www.dpa.gr](http://www.dpa.gr)à Τα δικαιώματά μου à Υποβολή καταγγελίας), όπου υπάρχουν αναλυτικές πληροφορίες.